section_heading: 1998. – 2000.: Third Time Around, Forever i stanka
paragraph_text: Geri je napustila grupu usred turneje i rada na trećem studijskom albumu "Third Time Around" koji je trebao donijeti raznovrsniji zvuk od prethodnika i više predstaviti osobnost te glazbeni identitet svake članice. Djevojke su u posljednjem zajedničkom intervjuu s Geri u emisiji This morning potvrdile da će se novi album sastojati od solo pjesama svake članice te zajedničkih pjesama, ali i dueta nekih članica čime će u potpunosti doći do izražaja njihove razlike, ali i sličnosti te da će album biti nešto zreliji i predstavljat će evoluciju u zvuku, ali i zadržati suštinu onoga što Spice Girls predstavljaju. Sastav u prosincu 1998. izdaje svoje treći božićni singl, koji je dospio na prvo mjesto top ljestvice UK Singles Chart. To je pjesma Goodbye koja je jedina objavljena od materijala snimljenog za album Third Time Around i posvećena je odlasku Geri iz grupe te slavlju svega što su postigle zajedno. Mel B i Victoria su u isto vrijeme zatrudnile te je grupa zbog njihovog porodiljnog uzela predah od nastupa. Godine 1999., sastav održava turneju u Engleskoj, pod nazivom "Christmas in Spiceworld", koja se odvijala u Londonu i Manchesteru. Početkom 2000. godine, sastav je nagrađen prestižnom nagradom Brit Awards za ogroman doprinos u glazbi. U studenom iste godine, sastav izdaje svoj treći studijski album "Forever", koji je dospio na drugo mjesto UK Albums Chart top ljestvice, a u konačnici prodan je u 5 milijuna primjeraka. S albuma je izdan jedan singl "Holler / Let Love Lead Your Way", koji je dospio na prvo mjesto top ljestvice singlova. Prosinca iste godine sastav je najavio privremeni prestanak rada sastava na neodređeno vrijeme. 240px|thumb|desno|Spice Girls izvode pjesmu "Spice Up Your Life" tijekom "Return of the Spice Girls" turneje.